Bert van Marwijk

Lambertus «Bert» van Marwijk (født 19. mai 1952 i Deventer i Overijssel) er en nederlandsk fotballtrener og tidligere fotballspiller.

Han har spilt for Go Ahead Eagles, AZ, MVV Maastricht, Fortuna Sittard og FC Assent. Van Marwijk spilte også én kamp på det nederlandske fotballandslaget. 

Mark van Bommel er gift med hans datter Andra.

 Spillerkarriere 
Som angreps- og midtbanespiller spilte han 393 kamper i den øverste nederlandske divisjonen Eredivisie.

 Trenerkarriere  
I 1982 begynte han overgangen til fotballtrener og ble i 1988 trener på heltid. Som trener klarte Van Marwijk å få det vesle laget til Fortuna Sittard til finalen i KNVB Cup i 1999. I 2002 ledet han Feyenoord til seier i UEFA-cupen 2001/02. I juli 2004 ble han manager for Borussia Dortmund og ble etterfulgt av Ruud Gullit som Feyenoord-trener.

I desember 2006, etter to og en halv sesongs stagnasjon i midten av Bundesliga-tabellen, bekjentgjorde klubben og Van Marwijk at de ville gå skilte veier på slutten av 2006/2007-sesongen. Den 18. desember 2006 skilte Borussia Dortmund og Van Marwijk lag tidligere enn bekjentgjort. Han ble erstattet som trener av Jürgen Röber.

I juni 2007 vendte han tilbake til Feyenoord med målet om å retablere laget til høydene i nederlandsk fotball. Som et ledd i dette målet brakte han tilbake en favorittsønn av Feyenoord, i Giovanni van Bronckhorst og skaffet også Tim de Cler, Kevin Hofland og Roy Makaay. Hans tilbakekomst ble suksessrik med Feyenoords seier i KNVB-cupen i 2008. 

 Nederland 
Det viste seg at ble en kort tilbakekomst, for på slutten av 2007/2008-sesongen ble det bekjentgjort at Van Marwijk ville etterfølge Marco van Basten som hovedtrener for det nederlandske fotballandslaget etter EM i fotball 2008. Under sine to opphold som Feyenoord-trener, fem sesonger sammenlagt, avsluttet det på en andreplass én gang i Eredivisie i 2000/2001-sesongen. Han ble etterfulgt som Feyenoord-trener av Gertjan Verbeek.

Hans lederstab som hovedtrener på det nederlandske fotballandslaget innbefattet forhenværende internasjonale spillere som Frank de Boer, Philip Cocu samt Dick Voom. Den 27. juni ble det klart at Van Marwijk gikk av som landslagstrener for Nederland etter at laget endte på sisteplass i sin gruppe og ikke klarte å spille seg videre til sluttspill, til tross for at Nederland på forhånd var regnet som en av favorittene til å vinne mesterskapet.Telegraaf.nl – Van Marwijk Stopt (Publisert 27. juni 2012, besøkt 28. juni 2012)

 Australia 
Han var landslagstrener for  i VM i fotball 2018 i Russland.FFA appoint Van Marwijk as Caltex Socceroos Head Coach for 2018 FIFA World Cup in Russia

 Lag som trener 
 1982–1986: MVV Maastricht (ungdom)
 1986–1990: SV Meersen (ungdom)
 1990–1991: FC Herderen
 1991–1995: RKVCL Limmel
 1995–1998: SV Meerseen
 1998–2000: Fortuna Sittard
 2004–2007: Borussia Dortmund
 2007–2008: Feyenoord
 2008–2012: Nederland

 Referanser 

 Eksterne lenker 


Kategori:Nederlandske fotballspillere
Kategori:Nederlandske fotballtrenere
Kategori:Trenere i Fotball-VM 2010
Kategori:Trenere i Fotball-EM 2012
Kategori:Trenere i Fotball-VM 2018
Kategori:Fotballspillere for Go Ahead Eagles
Kategori:Fotballspillere for AZ Alkmaar
Kategori:Fotballspillere for MVV Maastricht
Kategori:Fotballspillere for Fortuna Sittard
Kategori:Fotballtrenere for Fortuna Sittard
Kategori:Fotballtrenere for Feyenoord Rotterdam
Kategori:Fotballtrenere for BV Borussia 09 Dortmund
Kategori:Fotballtrenere for Hamburger SV
Kategori:Trenere for Nederlands herrelandslag i fotball
Kategori:Trenere for Saudi-Arabias herrelandslag i fotball
Kategori:Trenere for Australias herrelandslag i fotball
Kategori:Trenere for De forente arabiske emiraters herrelandslag i fotball
Kategori:Oranje-Nassau-ordenen
Kategori:Personer fra Deventer
Kategori:Fødsler i 1952